**סיימון סטאלנהאג** (נולד ב-20 בינואר 1984) הוא אמן, מוזיקאי ומעצב שוודי המתמחה ביצירות אמנות דיגיטלית רטרו-עתידניות המתמקדת בהיסטוריה אלטרנטיבית המתרחשת באזורים הכפריים של שוודיה. יצירות האמנות של סטאלנהאג היוו את הבסיס לסדרת הטלוויזיה המדע בדיונית של אמזון מ-2020, "עלילות מהלולאה", וכמו מקור השראה לסרט הטלוויזיה של נטפליקס "The Electric State" שמתוכנן לעלות לשידור ב-2024.

יצירות אומנות
-------------

סטאלנהאג גדל באזור כפרי בפאתי סטוקהולם שבשוודיה והחל לאייר את הנופים מקומיים עוד בגיל צעיר. סטאלנהאג שאב השראה רבה ביצירותיו מאמנים שונים, כולל לארס ג'ונסון(אנ'). בשלב מסוים סטאלנהאג גם התמקד ביצירת אמנות מדע בדיונית בהשראת אמני קונספט כמו ראלף מקווארי וסיד מיד. בתחילה יצירות האמנות בז'אנר המדע בדיוני היו פרויקט צד, בו הוא התנסה מבלי כל תכנון להתפתח לכיוון זה. מבחינה נושאית, יצירותיו משלבות לעיתים רבות סביבות מתקופת ילדותו בשוודיה יחד עם תמות מסרטי מדע בדיוני, וכתוצאה מכך נוצרים תמונות של נופים שוודיים סטריאוטיפיים נאו-עתידנים. יצירותיו של סטאלנהאג כוללות לעיתים רבות רובוטים ענקיים ומבנים עצומים לצד פריטים שוודיים נפוצים כמו רכבי וולוו וסאאב.

עם השנים סטאלנהאג בחר גם ליצור סיפור רקע ליצירותיו הכרוך במתקן תת-קרקעי ממשלתי.

בנוסף סטאלנהאג צייר בעבר גם 28 ציורים של דינוזאורים מסוגים שונים לתערוכות הפרהיסטוריות של המוזיאון להיסטוריה של הטבע בסטוקהולם לאחר שגילה עניין מחודש בדינוזאורים, אשר עניינו אותו במיוחד בילדותו, ויצר קשר עם המוזיאון על מנת לראות אם יוכל לקחת חלק בשיתוף פעולה עימם. בשנת 2016 יצר גם עבור ה"Resilience Centre" של אוניברסיטת סטוקהולם סדרת ציורים של תרחישים היפותטיים בהם מפלס האוקיינוס יעלה כתוצאה מההתחממות העולמית. בשנת 2016 יצר גם מספר יצירות אמנות לצורך קידום מכירות של משחק הווידאו המדע הבדיוני "No Man's Sky".

סטאלנהאג משתמש בטאבלט מסוג Wacom ובמחשב בתהליך היצירה של יצירותיו אשר נועד להידמות לציורי שמן. בתחילה הוא ניסה להשתמש במדיות פיזיות שונות, כולל צבעי גואש, כדי לנסות ליצור יצירות אמנות בסגנון מסורתי יותר. גם לאחר המעבר למיכשור דיגיטלי בתהליך היצירה, הוא הצהיר כי הוא משקיע "מאמצים רבים כדי לגרום למברשות הדיגיטליות להתנהג באופן טבעי". רוב יצירותיו מבוססת על תצלומים שהוא צילם, ואלו משמשים כבסיס ליצירת מספר סקיצות גסות לפני שהוא מתמקד ביצירת הסופית.

### ספרי אמנות

רוב יצירות האמנות של סטאלנהאג היו זמינות בתחילה באינטרנט, לפני ששוחררו מאוחר יותר למכירה בדפוס. בהמשך יצירותיו אוגדו לשני ספרי אמנות - "Tales from the Loop" (בשוודית: Ur Varselklotet) אשר יצא לשווקים ב-2014 ו-"Things from the Flood" (בשוודית: Flodskörden) אשר יצא לשווקים ב-2016. הנארטיב המשותף לשני הספרים הוא בנייה של מאיץ חלקיקים מאסיבי המכונה "הלולאה".

בספר האמנות השלישי של סטאלנהאג "The Electric State" הוא החל להתמקד יותר באזור מערב ארצות הברית. סטאלנהאג השתמש במימון המונים בקיקסטארטר על מנת לממן את ההדפסה וההפצה של ספרו השלישי. הנראטיב בספרו השלישי מתרכז בילדה ובת הלוויה הרובוטית שלה אשר חוצים את המדינה הבדיונית "פסיפיקה". הוצאת הספרים סיימון אנד שוסטר פרסמו את המהדורה הבריטית של הספר בספטמבר 2018, וחברת הוצאת הספרים Skybound Books פרסמו את מהדורה של הספר באמריקה הצפונית חודש שלאחר מכן. בשנת 2019 הספר היה אחד מתוך שישה מועמדים לפרס ארתור סי קלארק.

בסוף שנת 2020 פורסם שסטאלנהאג עובד על ספר האמנות הרביעי שלו "The Labyrinth" וכי גם הפעם ישתמש במימון המונים בקיקסטארטר על ממנת לממן את ההדפסה וההפצה של ספרו הרביעי.

עיבודים על בסיס יצירותיו
------------------------

בשנת 2016 הושק קמפיין קיקסטארטר למימון משחק תפקידים שולחני בשם "Tales from the Loop" המבוסס על ספרו של סטאלנהאג בעל אותו השם. עלילת המשחק מתרחשת בשנות ה-80, בארצות הברית או בשוודיה, והשחקנים משחקים קבוצת בני נוער המתמודדים עם השפעות מאיץ החלקיקים "הלולאה". בשל ההתמקדות בנוסטלגיה ובגיבורים צעירים היו שהשוו את המשחק לסדרת הטלוויזיה הפופולרית דברים מוזרים.

סדרת טלוויזיה בשפה האנגלית, "עלילות מהלולאה", שהופקה עבור אמאזון פריים, עלתה לשידור בשלמותה ב-3 באפריל 2020 והתבססה על אלמנטים רבים מספריו של סטאלנהאג. העונה הראשונה כללה שמונה פרקים בני 50–57 דקות כל אחד.

הזכויות להפקת הסרט "The Electric State" נמכרו בשנת 2017 לאחים רוסו, והוא מתוכנן לעלות לשידור בשנת 2024.

יצירות אחרות
------------

כחלק מקמפיין מימון ההמונים לספר The Electric State סטאלנהאג הפיק אלבום מוזיקה אלקטרונית עם אותו השם. בשנת 2018, הוא הוציא את אלבומו השני, Music for DOS, המכיל מוזיקה שנוצרה באמצעות תוכנת הטראקר הוותיקה ליצירת מוזיקה אימפולס טראקר.

בנוסף, לאורך השנים סטאלנהאג היה מעורב גם בהפקת מגוון פרסומות, סרטים ומשחקי וידאו, כולל משחק הפלטפורמה "Ripple Dot Zero".

קישורים חיצוניים
----------------

ויקישיתוף מדיה וקבצים בנושא **סיימון סטאלנהאג** בוויקישיתוף
* אתר האינטרנט הרשמי של סיימון סטאלנהאג

הערות שוליים
------------

1. ↑  D'Orazio, Dante (3 באוגוסט 2013). "Incredible paintings of sci-fi suburbia will make you wish you were Swedish". *The Verge*. נבדק ב-4 בדצמבר 2017. `{{cite web}}`:  (עזרה)
2. ↑  Maloney, Devon (6 בספטמבר 2016). "This Art Is Cool: Imagining a Dystopian Sweden Full of Robots and Dinosaurs". *Wired*. נבדק ב-4 בדצמבר 2017. `{{cite web}}`:  (עזרה)
3. 1 2  Doctorow, Cory (21 באוגוסט 2013). "Swedish seventies neoretrofuturism: the paintings of Simon Stålenhag". *Boing Boing*. נבדק ב-4 בדצמבר 2017. `{{cite web}}`:  (עזרה)
4. ↑  Andersen, Ross (5 באוקטובר 2015). "The Artists Who Paint Dinosaurs". *The Atlantic*. נבדק ב-4 בדצמבר 2017. `{{cite web}}`:  (עזרה)
5. ↑  Grey Ellis, Emma (22 בספטמבר 2013). "To Save the Oceans, These Guys Are Turning to Sci-Fi". *Wired*. נבדק ב-4 בדצמבר 2017. `{{cite web}}`:  (עזרה)
6. ↑  Estrada, Marcus (3 במרץ 2016). "No Man's Sky Explorer's Edition, Vinyl OST, More Announced". *Hardcore Gamer*. נבדק ב-4 בדצמבר 2017. `{{cite web}}`:  (עזרה)
7. 1 2 3  Liptak, Andrew (5 ביולי 2015). "Simon Stålenhag's next book of retro sci-fi art is now on Kickstarter". *The Verge*. נבדק ב-4 בדצמבר 2017. `{{cite web}}`:  (עזרה)
8. ↑  Stålenhag, Simon. *Tales from the Loop*. Simon & Schuster. ISBN 9781982150693.
9. ↑  Stålenhag, Simon. *The Electric State*. Simon & Schuster. ISBN 978-1-4711-7608-1.
10. ↑  "Simon Stålenhag's hauntingly beautiful retro sci-fi art". *CNN*. 31 ביולי 2018. נבדק ב-1 באוגוסט 2018. `{{cite web}}`:  (עזרה)
11. ↑  "Skybound Books Picks Up Simon Stålenhag's The Electric State – Skybound". *Skybound*. 17 בינואר 2018. נבדק ב-7 בפברואר 2018. `{{cite news}}`:  (עזרה)
12. ↑  "Announcing the 2019 Arthur C. Clarke Award Shortlist". *Tor.com*. 9 במאי 2019. `{{cite web}}`:  (עזרה)
13. ↑  Joel, William (19 בנובמבר 2020). "Simon Stålenhag's retro-futuristic art comes to life in his directorial debut". *The Verge*. נבדק ב-5 בדצמבר 2020. `{{cite web}}`:  (עזרה)
14. ↑  Liptak, Andrew (1 בדצמבר 2016). "RPG Tales from the Loop lets you channel Stranger Things and ET". *The Verge*. נבדק ב-4 בדצמבר 2017. `{{cite web}}`:  (עזרה)
15. ↑  Elderkin, Beth (30 ביולי 2017). "Tales From The Loop RPG Will Make You Feel Like A (Stranger Things) Kid Again". *Gizmodo*. נבדק ב-4 בדצמבר 2017. `{{cite web}}`:  (עזרה)
16. ↑  Elderkin, Beth (19 ביולי 2018). "Amazon Is Turning Simon Stålenhag's Tales From The Loop Series Into A TV Show". *Gizmodo*. נבדק ב-1 באוגוסט 2018. `{{cite web}}`:  (עזרה)
17. ↑  "Endgame Writers Confirm Electric State Movie Is Still Happening". *ScreenRant*. 19 ביולי 2019. `{{cite web}}`:  (עזרה)
18. ↑  Stålenhag, Simon (5 באוקטובר 2017). "The Electric State | Simon Stålenhag". *Bandcamp*. נבדק ב-4 בדצמבר 2017. `{{cite web}}`:  (עזרה)
19. ↑  "We Have a Soundtrack!". *Kickstarter*. 17 ביולי 2017. נבדק ב-1 באוגוסט 2018. `{{cite web}}`:  (עזרה)
20. ↑  Bechizza, Rob (23 באוגוסט 2018). "Music for DOS: lo-fi album by Simon Stålenhag". *Boing Boing*. נבדק ב-24 באוגוסט 2018. `{{cite web}}`:  (עזרה)
21. ↑  Savov, Vlad (28 באוגוסט 2013). "Play 'Ripple Dot Zero', the game designed by your favorite Swedish illustrator". *The Verge*. נבדק ב-29 ביוני 2023. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1186997605
* LCCN: no2015164417
* MusicBrainz: 90a33eeb-87d6-4b85-9899-de0207faa243
* NKC: xx0230073
* VIAF: 51146825209907631813
* WorldCat: lccn-no2015164417

 |